CELEX: 62011CN0333
Language: mt
Date: 2011-06-30 00:00:00
Title: Kawża C-333/11: Talba għal deċiżjoni preliminari mressqa mill-Hof van Cassatie (il-Belġju) fit- 30 ta’ Ġunju 2011 — Koninklijke Federatie van Belgische Transporteurs en Logistiek Dienstverleners (Febetra) vs Belgische Staat

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/31
            
         Talba għal deċiżjoni preliminari mressqa mill-Hof van Cassatie (il-Belġju) fit-30 ta’ Ġunju 2011 — Koninklijke Federatie van Belgische Transporteurs en Logistiek Dienstverleners (Febetra) vs Belgische Staat
   (Kawża C-333/11)
   2011/C 269/60
   Lingwa tal-kawża: l-Olandiż
   
      Qorti tar-rinviju
   
   Hof van Cassatie
   
      Partijiet fil-kawża prinċipali
   
   
      Rikorrenti: Koninklijke Federatie van Belgische Transporteurs en Logistiek Dienstverleners (Febetra)
   
      Konvenut: Belgische Staat.
   
      Domandi preliminari
   
   
               (1)
            
            
               L-Artikolu 37 tal-[Konvenzjoni doganali dwar it-trasport internazzjonali ta’ merkanzija koperta b’karnet TIR] (Konvenzjoni TIR) u t-tieni subparagrafu tal-Artikolu 454(3) tar-Regolament tal-Kummissjoni (KEE) Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, għandhom jiġu interpretati fis-sens li, fin-nuqqas ta’ konstatazzjoni uffiċjali tal-post ta’ fejn twettaq il-ksur jew l-irregolarità u fin-nuqqas ta’ prova kuntrarja prodotta fit-terminu mill-garanti, l-Istat Membru fejn ġiet ikkonstata l-eżistenza tal-ksur jew tal-irregolarità huwa meqjus l-Istat Membru fejn twettaq il-ksur jew l-irregolarità, anki jekk huwa possibbli, abbażi tal-post fejn ġie aċċettat il-karnet TIR jew ta’ fejn ġiet issiġillata l-merkanzija, mingħajr tfittxija addizzjonali, li jiġi ddeterminat it-territorju tal-Istat Membru, li jinsab mal-fruntiera esterna tal-Komunità, li fih il-merkanzija ġiet introdotta irregolarment fil-Komunità?
            
         
               (2)
            
            
               Fil-każ ta’ risposta negattiva għall-ewwel domanda, l-istess artikoli, moqrija flimkien mal-Artikoli 6(1) u 7(1) tad-Direttiva tal-Kunsill 92/12/KEE, tal-25 ta’ Frar 1992, dwar l-arranġamenti ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar ta’ dan it-tip ta’ prodotti, għandhom jiġu interpretati fis-sens li l-Istat Membru, li jinsab mal-fruntiera esterna tal-Komunità, li fit-territotju tiegħu ġiet introdotta irregolarment il-merkanzija huwa kompetenti sabiex jiġbor id-dazju tas-sisa anki meta l-merkanzija tkun sadanittant għaddiet fi Stat Membru ieħor fejn ġiet skoperta, maqbuda u kkonfiskata?